jkorsvik/nowiki_second_scrape_merged huggingface dataset:
Malik Harris

Malik Harris (født 27. august 1997 i Landsberg am Lech i Tyskland) er en tysk popsanger, rapper og låtskriver med amerikanske røtter. I musikken kombinerer Harris pop og rap med elementer fra sjangre som folk, rock og elektronisk musikk. Han representerte Tyskland i Eurovision Song Contest 2022 med sin selvskrevne sang «Rockstars».


== Bakgrunn ==
Harris vokste opp i Vilgertshofen nær Landsberg am Lech i Bayern. Farfaren hans var operasanger, mens mormoren var pianist. Harris er sønn av den amerikansk-fødte tv-programlederen Ricky Harris, som også spiller en rekke musikkinstrumenter.Tidlig i tenårene begynte Malik Harris å spille gitar og synge coverlåter. I tillegg til gitar lærte han seg å spille keyboard, trommemaskin og loopmaskin. Forbildene hans er artister som Ed Sheeran, Macklemore og Eminem, og han blir sammenlignet med Bruno Mars.Han ga ut sin første singel, «Say the Name» i 2018, og oppfølgersingelen «Welcome to the Rumble» året etter. Begge fikk mange spillinger på airplaylister og strømmetjenester Spotify. Suksessen skaffet ham en platekontrakt med Universal Music Group, og sommeren 2019 ga han ut EP-en Like That Again, etterfulgt av singelen «Home. Samme vår holdt han sinn første soloturné, og han har også vært oppvarmingsartist for internasjonale musikere som James Blunt, Alex Clare, Jeremy Loops, Tom Odell og den amerikanske sangeren LP.Harris var den første tyske sangeren som fikk sin egen Times Square-plakat i New York i en uke, i forbindelse med utgivelsen av singelen «When We've Arrived» i oktober 2020. Han ga også ut Black Lives Matter-hymnen «Faith», og han slapp debutalbumet Anonymous Colonist i august 2021.I mars 2022 vant han den tyske sangkonkurransen Germany 12 Points med sin egenskrevne låt «Rockstars». Han vant konkurransen og representerte Tyskland i finalen i Eurovision Song Contest 2022 i Torino i Italia lørdag 14. mai 2022, hvor han endte på sisteplass av 25 deltakerland med seks poeng utelukkende fra publikumsstemmene.


== Diskografi ==


=== Studioalbum ===
2021 – Anonymous Colonist


=== EP-er ===
2019 – Like That Again
2020 – When We've Arrived


=== Singler ===
2018 – «Say the Name»
2019 – «Welcome to the Rumble»
2019 – «Home»
2020 – «Crawling»
2020 – «Faith»
2021 – «Bangin' on My Drum»
2021 – «Dance»
2021 – «Time for Wonder»
2022 – «Rockstars»


== Referanser ==


== Eksterne lenker ==
(en) Malik Harris – kategori av bilder, video eller lyd på Commons 
(en) Malik Harris på Internet Movie Database 
(en) Malik Harris på Discogs 
(en) Malik Harris på MusicBrainz 
(en) Malik Harris på SoundCloud 
(en) Malik Harris på Spotify 
(en) Malik Harris på Last.fm 
(en) Malik Harris på AllMusic 
Malik Harris på Facebook 
Malik Harris på Instagram 
Malik Harris på YouTube 
Malik Harris på TikTok
Pidhorodne

Pidhorodne (ukrainsk: Підгородне; russisk: Подгородное, Podgorodnoje) er en by i Dnipropetrovsk oblast (provins) i Ukraina. Byen har 19 524 innbyggere (2019).
Kilder: 1826, 1897;  1939–2020


== Referanser ==
Rockstars

«Rockstars» (norsk oversettelse: rockestjerner) er en tysk pop-rap-låt fra 2022 som er skrevet og fremført av den tyske sangeren og låtskriveren Malik Harris. Sangen ble utgitt 4. februar 2022 og vant den tyske sangkonkurransen Germany 12 Points én måned senere. Den er Tysklands bidrag til Eurovision Song Contest 2022 i Torino i Italia.


== Om sangen ==
Harris skrev sangen etter å ha sett en episode av favorittprogrammet The Office. I episoden sier karakteren «Andy Bernard»: «Jeg skulle ønske det var en måte å vite at du befinner deg i 'gode, gamle dager' på – før du faktisk har forlatt dem». Harris ble så grepet at dette sitatet at han satte seg ned og skrev sangen «Rockstars». Sangen handler om «gode, gamle dager» i artistens barndom og oppvekst, før «voksenlivets alvor, tvil og tanker» når en.Sangen er skrevet sammen med Marie Kobylka og Robin Karow, og Harris har produsert den sammen med Karow. Den ble utgitt for strømming og nedlastning 4. februar 2022 på Better Now Records under lisens av Universal.


== Eurovision Song Contest ==
Et uker etter at han hadde skrevet låten, kom en kompis av Harris og spurte om han var interessert i delta i Eurovision Song Contest. Harris tenkte øyeblikkelig på låten «Rockstars» og mente den kunne egne seg for konkurransen. Han sendte den inn til den tyske allmennkringkasteren ARD som plukket den ut til å delta i sangkonkurransen Germany 12 Points, der vinneren får representere Tyskland i Eurovision Song Contest. 
I konkurransen fredag 4. mars 2022 vant han etter å ha fått flest poeng fra tv-seerne, dermed ble «Rockstars» Tysklands bidrag til finalen i Eurovision Song Contest 2022 i Torino lørdag 14. mai. Der endte den sist av 25 deltakere, med 6 poeng – samtlige fra tv-seerne.


== Listeplasseringer ==


== Referanser ==
Eat Your Salad

«Eat Your Salad» (norsk oversettelse: spis salaten din) er en latvisk elektropopsang med innslag av hiphop og funk fra 2022 med det latviske bandet Citi Zēni. Bandet har skrevet sangen selv, og den ble utgitt 13. januar 2022. «Eat Your Salad» vant den latviske sangkonkurransen Supernova 2022 og var Latvias bidrag i Eurovision Song Contest 2022 i Torino i Italia. 


== Om sangen ==
Sangen er en hyllest til kjøttfritt kosthold og økovennlig livsstil. Bandet skrev sangen for å «gjøre et vanskelig tema enklere å fordøye og morsomt å lytte til». Sangen legger vekt på at det er «sexy å være grønn», og teksten tar for seg det bandet selv gjør for å redusere sitt økologiske fotavtrykk på miljøet.«Eat Your Salad» inneholder en rekke seksuelle referanser, og åpningslinjen går: «Instead for meat, I eat veggies and pussy» (norsk: i stedet for kjøtt, spiser jeg grønnsaker og fitte). Banning og grove ord er imidlertid ikke tillatt i Eurovision Song Contest, og under opptredenen i den latviske finalen, og i Eurovision, hoppet bandet over ordet «pussy».


=== Supernova og Eurovision Song Contest ===
Gruppen sendte inn «Eat Your Salad» til den latviske sangkonkurransen Supernova 2022 i regi av LTV. Vinneren av konkurransen får representere Latvia i Eurovision Song Contest 2022. 
Kringkasteren kunngjorde 5. januar 2022 at «Eat Your Salad» var blant deltakerne i konkurransen. Sangen tok seg videre fra semifinalen 5. februar og vant til slutt finalen 12. februar etter å ha vært favoritt hos både juryen og seerne. Sangen ble dermed Latvias bidrag til Eurovision Song Contest 2022. Sangen ble nummer 14 av 17 i semifinale 1, og den kvalifiserte seg dermed ikke til finalen.Allerede før den latviske finalen ble sangen en viral hit, og den lå på flere lands viral-topplister på Spotify, blant annet i Norge.


== Referanser ==
Christopher Gothard Torp

Christopher Gothard Torp (1799–1840) var en norsk jurist og politiker. Foreldrene var parykkmaker Jens Thorp og Marie Magdalena Hønne.Torp ble utnevnt til Underretsprokurator i Buskerud 22. januar 1827, og arbeidet senere som jurist i Kongsberg.Han giftet seg 8. juni i 1835 med Ingeborg Cathrine Hannestad (1812–1883), prestedatter fra Voss.
Han ble valgt til varamann – suppleant – til Stortinget for Kongsberg ved valgene i november 1835. Den valgte representanten, skifteforvalter Hans Wølner Kofoed, ble syk like etter, slik at Torp møtte på tingene i 1836 og 1837.29. mars 1837 ble Christopher Torp valgt til medlem av formannskapet i Kongsberg – han var eneste kandidat og fikk 10 av 20 stemmer, og fungerte en tid som ordfører i byen frem til sin død.Da det i oktober 1838 igjen var stortingsvalg ble Torp først, 23. oktober, valgt som en av tre valgmenn – han ble nummer to – men han var antagelig allerede ved svekket helse, for et drøyt år senere døde han. Konen rykket inn dødsannonse i Morgenbladet:
Dødsfald.
           Efter længere Tids Sygdom bortkaldtes min kjære Mand, Prokurator C. G. Torp, den 29de dennes fra denne Tilværelse, 40 Aar gammel. Elsket og agtet af alle dem, der kjendte ham, efterlander han sig et vaarigt Minde og sit sjeldne Værd.
           Kongsberg, den 31te Januar 1840.
Thrine Torp
født Hannestad»


== Referanser ==
Pjatykhatky

Pjatykhatky (ukrainsk П'ятихатки) er en liten by og et stort jernbaneknutepunkt i Dnipropetrovsk oblast (provins) i Ukraina. Byen har 20 000 innbyggere (2011).


== Befolkningsutvikling ==

Kilder: 1906: ,
1923–1939: 
1959–1979: ,
1989–2015: 


== Referanser ==
Intention (Intelligent Music Project-sang)

«Intention» (norsk oversettelse: intensjon) er en rockelåt fra 2021 med det bulgarske musikkensemblet Intelligent Music Project. Låten er skrevet og produsert av Milen Vrabevski og var Bulgarias bidrag i Eurovision Song Contest 2022 i Torino i Italia.


== Om sangen ==
«Intention» er en klassisk rockelåt som er skrevet av den bulgarske musikeren Milen Vrabevski. Den fremføres av musikkprosjektet-bandet Intelligent Music Project. Ifølge bandet handler sangen om livets utfordringer, blant annet en traumatisert ungdomstid. I sangen avfinner hovedpersonen seg med sin vanskelige oppvekst, og får etter hvert en følelse av styrke etter å ha vunnet over så mye motgang. Slutten av sangen er mer positiv og handler om intensjonens kraft ved å slippe fortiden og heller se fremover.Den bulgarske allmennkringkasteren BNT valgte låten internt til å representere Bulgaria i Eurovision Song Contest 2022 i Torino i Italia. Kunngjørelsen ble kjent 25. november 2021, og låten ble sluppet for strømming og nedlastning 6. desember samme år. I Eurovision Song Contest endte låten nest sist i semifinale 1, og den kvalifiserte seg dermed ikke til finalen.


== Referanser ==
Sentimentai

«Sentimentai» (norsk oversettelse: følelser) er en elektropop-ballade som er skrevet og fremført av den litauiske musikeren Monika Liu. Sangen vant den litauiske sangkonkurransen Pabandom is naujo! 2022 og var Litauens bidrag i Eurovision Song Contest 2022 i Torino i Italia.


== Om sangen ==
«Sentimentai» er en litauiskspråklig popballade som er skrevet av Monika Liubinaitė, kjent under artistnavnet Monika Liu. Låten handler om en kvinne som lever i fortiden, og som kun lengter og drømmer om en romanse fra ungdomstiden. Sangen er produsert av den britiske musikkprodusenten Miles James, og ble utgitt 18. januar 2022.


=== Eurovision Song Contest ===
I desember 2021 kunngjorde den litauiske allmennkringkasteren Lietuvos nacionalinis radijas ir televizija at sangen var blant deltakerne i sangkonkurransen Pabandom is naujo! 2022. Vinneren får representere Litauen i Eurovision Song Contest.
Sangen deltok i tredje delfinale 22. januar 2022 og kvalifiserte til semifinalen og deretter videre til finalen lørdag 12. februar 2022. I finalen fikk sangen toppoeng fra både juryene og seerne, og vant dermed hele konkurransen. Gjennom seieren ble «Sentimentai» det litauiske bidraget til Eurovision Song Contest 2022. Der endte sangen på syvendeplass i semifinalen og til slutt på 14. plass i finalen.Dette var første gang siden 1994 at Litauen stilte med et bidrag på litauisk, og første gang siden 1999 at landet deltok med av landets offisielle språk. Bidraget fra 1999 ble nemlig fremført på den litauiske dialekten samogitisk.


== Sporliste ==


== Listeplasseringer ==


== Referanser ==
Tour de la Provence 2022

Tour de la Provence 2022 ble arrangert i Frankrike fra 10. til 13. februar 2022. Rittet var en del av UCI ProSeries 2022.


== Lag ==


== Etapper ==


=== Prolog ===


=== 1. etappe ===


=== 2. etappe ===


=== 3. etappe ===


== Resultater ==


=== Sammenlagt ===


== Eksterne lenker ==
(fr) Offisielt nettsted 
(en) Tour de La Provence 2022 – kategori av bilder, video eller lyd på Commons 
(en) Tour de la Provence 2022 - ProCyclingStats
Tour of Oman 2022

Tour of Oman 2022 ble arrangert i Oman fra 10. til 16. februar 2022. Rittet var en del av UCI ProSeries 2022.


== Lag ==


== Etapper ==


=== 1. etappe ===


=== 2. etappe ===


=== 3. etappe ===


=== 4. etappe ===


=== 5. etappe ===


=== 6. etappe ===


== Resultater ==


=== Sammenlagt ===


== Eksterne lenker ==
Offisielt nettsted 
(en) Tour of Oman 2022 - ProCyclingStats
Clásica de Almería 2022

Clásica de Almería 2022 ble arrangert i Spania den 13. februar 2022. Rittet var en del av UCI ProSeries 2022.


== Lag ==


== Resultater ==


== Referanser ==


== Eksterne lenker ==
Offisielt nettsted 
(en) Clásica de Almería 2022 - ProCyclingStats
Stefania (Kalush Orchestra-sang)

«Stefania» (ukrainsk: «Стефанія», norsk transkripsjon: Stefanija) er en folkhiphop-låt fra 2022 med det ukrainske bandet Kalush Orchestra. Sangen representerte Ukraina og vant Eurovision Song Contest 2022 i Torino i Italia.


== Om sangen ==
«Stefania» er en hiphop-sang med sterke elementer av elektronisk pop og ukrainsk folkemusikk. Den er skrevet av det ukrainske folk-hiphopbandet Kalush Orchestra og ble utgitt 7. februar 2022. Også teksten kombinerer ulike stilretninger; refrengene er bygget opp i typisk østeuropeisk folk-tradisjon, med korte setninger og lange vokaler. Versene har mye lengre setninger og fremføres langt raskere enn refrengene, nærmest rapping.Sangen er en ode til mødre, der sangens jeg-person forteller om gode minner om sin mor, Stefanija. Jeg-personen legger merke til hvor mye eldre moren har blitt, og mimrer nostalgisk tilbake til barndommen: «Engen blomstrer, men hun blir grå. Syng  en vuggesang for meg, mamma. Jeg vil høre dine ord».


== Eurovision Song Contest ==

Sangen var blant deltakerne i den ukrainske sangkonkurransen Vidbir lørdag 12. februar 2022, der vinneren fikk representere Ukraina i Eurovision Song Contest. I finalen vant «Stefania» telefonavstemningen med stor margin, men endte sammenlagt på andreplass, bak vinneren Alina Pasj. Noen dager etter finalen valgte imidlertid Pasj å trekke seg fra oppdraget med å representere Ukraina, på grunn av strid rundt en reise hun hadde til Krim i 2015. I Ukraina er det strenge regler for innreise til den russisk-okkuperte halvøya. Den ukrainske kringkasteren Suspilne besluttet derfor å tilby oppdraget til andreplassen Kalush Orchestra, som etter litt betenkningstid takket ja. Deltakelsen ble offisielt bekreftet 22. februar 2022.


=== Favorittstempel etter invasjonen ===
Bare to dager etter kunngjøringen gikk Russland til militært angrep på Ukraina. Invasjonen gjorde at sangen og Ukrainas deltakelse i Eurovision fikk ekstra stor oppmerksomhet, og «Stefania» gikk rett til topps hos bookmakerne.Den europeiske kringkastingsunion utestengte samtidig Russland fra konkurransen, som del av de omfattende sanksjonene mot russiske myndigheter. Tross invasjonen og krigen besluttet Ukraina seg for å delte i Eurovision Song Contest 2022.


=== Seieren i Eurovision Song Contest ===
I ukene frem mot konkurransen var sangen soleklar favoritt til å vinne, og den innfridde favorittstempelet. I finalen vant den en solid seier etter å ha fått rekordmange stemmer fra tv-seerne. Dette var Ukrainas tredje seier i konkurransen. 


== Listeplasseringer ==


== Referanser ==


== Eksterne lenker ==
(en) Stefania på Apple Music 
(en) Stefania på Discogs 
(en) Stefania på Spotify 
(en) Stefania på Last.fm 
(en) Stefania på Genius — sangtekst
Putler

Putler (russisk: Путлер) er en neologisme som kombinerer navnene til Vladimir Putin og Adolf Hitler. Begrepet var i mange år et utbredt nedsettende kallenavn for Putin i flere østeuropeiske land og har blitt utbredt i protester mot Putin som følge av Putins undergraving av demokrati og menneskerettigheter i Russland og den russiske invasjonen av Krim i 2014. Det har blitt brukt i protester mot Russlands invasjon av Ukraina 2022. Begrepet brukes noen ganger i formen «Putler Kaput!» (russisk: Путлер Капут!).Ifølge den russiske lingvisten Boris Sjarifullin ble begrepet skapt i Russland av personer som er motstandere av Putins regime. Begrepet ble første gang brukt under en demonstrasjon som kommunistpartiet gjennomførte mot Putin allerede i 2009. Senere ble begrepet brukt i demonstrasjonene mot valgfusket i Russland fra 2011. Fra 2014 ble slagordet sentralt i protester mot Russland også i utlandet, blant annet i demonstrasjoner utenfor russiske ambassader, som følge av den russiske invasjonen av deler av Ukraina. Som følge av Russlands invasjon av Ukraina 2022 ble slagordet sentralt i protester både i mye av Øst-Europa og i vesten.

		
		


== Se også ==
Putinversteher


== Referanser ==
Aerospace Valley

Aerospace Valley er en fransk gruppe av luftfartsingeniørselskaper og forskningssentre. Klyngen ligger i regionene Occitanie og Aquitaine, sørvest i Frankrike, og er hovedsakelig konsentrert i og rundt byene Bordeaux og Toulouse.
De mer enn 500 medlemsbedriftene (inkludert Airbus, Air France Industries og Dassault Aviation) er ansvarlige for rundt 120 000 arbeidsplasser i luftfarts- og romfartsindustrien. I tillegg jobber rundt 8500 forskere i de tilknyttede selskapene og institusjonene og ved de tre hovedfakultetene for luftfartsteknikk: ENAC, IPSA og SUPAERO.Det erklærte målet for klyngen er å skape mellom 40 000 og 45 000 nye arbeidsplasser innen 2026. Siden opprettelsen i 2005 har klyngen startet rundt 220 forskningsprosjekter med et totalbudsjett på 460 millioner euro, inkludert 204 millioner euro i statlig finansiering.


== Referanser ==


== Eksterne lenker ==
Offisielt nettsted 
(en) Aerospace Valley – kategori av bilder, video eller lyd på Commons
12. Hoveddirektorat i Russlands forsvarsministerium

12. Hoveddirektorat i Russlands forsvarsministerium (russisk: 12 Главное управление министерства обороны ссср / Рф (Ядерно))(12 GU MO) er en arv fra Sovjetunionen, men nå en del av det moderne Russlands Forsvarsdepartement.
Direktoratet er ansvarlig for oppbevaring, teknisk vedlikehold, transport, levering, utstedelse, avhending, etc. av Russlands kjernefysiske arsenal. Ansvaret inkluderer å sikre økologisk sikkerhet når det gjelder tester og vedlikehold av kjernefysiske ladninger. Slike tester gjennomføres på steder som Semipalatinsk i Kasakhstan og på Novaja Zemlja.
I motsetning til GRU (Etterretningen), er 12. Hoveddirektorat ikke en del av Generalstaben, men et hoveddirektorat i Forsvarsdepartementet.  Sjefen for det 12. hoveddirektorat har samme militære rang som sjefen for et militærdistrikt i Russland.
Hovedformålet med Det 12. Direktoratets eksistens er å på en sikker måte skille "sluttbrukere " av atomvåpen fra deres faktiske atomvåpen i fredstid. Bare i tilfelle av reell nødvendighet vil de som skal ha atomvåpen få dem, og det kan bare skje når det autorisert av det øverste politiske lederskapet. For tiden er det bare noen få kjernefysiske stridshoder som alltid utstedes til sluttbrukere, eksempelvis stridshoder knyttet til ballistiske missiler innen De strategiske rakettstyrker, men det meste av det russiske atomvåpenarsenalet blir sikkert holdt av 12.Hoveddirektoratets enheter og kan bare utstedes til andre i nødstilfeller..


== Referanser ==
Arnold Orowae

Arnold Orowae (født 15. juni 1955 i Aiopa) er katolsk biskop av Wabag i Papua Ny-Guinea. 


== Liv og virke ==
Arnold Orowae ble presteviet 14. desember 1983.
Pave Johannes Paul II utnevnte ham den 14. desember 1999 til titulærbiskop av Gisipa og til hjelpebiskop i Wabag. Bispevielsen ble foretatt av boskopen av Wabag, Hermann Raich SVD, den 4. mars 2000; medkonsekrantene var Stephen Reichert OFMCap, erkebiskop av Madang, og Michael Meier SVD, erkebiskop av Mount Hagen. 
Den 19. oktober 2004 utnevnte Johannes Paul II ham til koadjutorbiskop av Wabag. Da Hermann Raichs SVD ble emeritert den 30. Juni 2008, rykket Orowae inn som hans etterfølger.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1827
Kardinal Raffaele Monaco La Valletta (1827-1896) *1874
Kardinal Francesco di Paolo Satolli (1839-1910) *1888
Kardinal William Henry O'Connell (1859-1944) *1901
Erkebiskop Richard James Cushing (1895-1970) *1939
Kardinal  John Joseph Wright (1909-1979) *1947
Erkebiskop George Elmer Bernarding, S.V.D. (1912-1987) *1960
Biskop Hermann Raich, S.V.D. (1934-2009) *1982
Biskop Arnold Orowae (1955-) *2000 


== Referanser ==
Andorra under Paralympiske vinterleker 2022

Andorra deltar med én utøver under Paralympiske vinterleker 2022 fra 4. til 13. mars i Beijing i Kina.Dette er like mange som i 2018.


== Deltakere ==


== Alpine grener ==

Andorra deltar med én mannlig alpinist.


== Se også ==
Andorra under Vinter-OL 2022


== Referanser ==


== Eksterne lenker ==
Beijing 2022 - NPC Entries - Team Andorra Arkivert 5. mars 2022 hos Wayback Machine.
Johannes Willibrordus Maria Hendriks

Johannes Willibrordus Maria Hendriks (død 17. november 1954 i Leidschendam i Nederland) er en nederlandsk katolsk geistlig og biskop av Haarlem-Amsterdam.


== Liv og virke ==


=== Prest ===
Johannes Hendriks ble presteviet 29. september 1979.


=== Biskop ===
Pave Benedikt XVI utnevnte ham den 25. oktober 2011 til hjelpebiskop i Haarlem-Amsterdam og titulærbiskop av Arsacal. Biskopen av Haarlem-Amsterdam, Jozef Marianus Punt, bispeviet ham den 10. desember samme år; medkonsekrerende var Johannes Gerardus Maria van Burgsteden SSS, emeritert hjelpebiskop i Haarlem-Amsterdam, og Johannes Harmannes Jozefus van den Hende, biskop av Rotterdam.
Pave Frans utnevnte ham den 30. september 2017 dessuten til medlem av Signatura Apostolica.[1]
Den 22. desember 2018 utnevnte pave Frans ham til koadjutorbiskop av Haarlem-Amsterdam.[2] Med Jozef Marianus Punts fratreden den 1. juni 2020 ettefulfte  Johannes Willibrordus Maria Hendriks ham som biskop av  Haarlem-Amsterdam.[3]


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Kardinal Paolo Giobbe (1880-1972) *1925
Kardinal Bernardus Johannes Alfrink (1900-1987) *1951
Biskop Hendrik Joseph Alois Bomers (1936-1998) *1978
Biskop Jozef Marianus Punt (1946-) *1995
Biskop Johannes Willibrordus Maria Hendriks (1954-) *2011


== Referanser ==